**Møte i representantskapet**

Dato: 24.11.21

**Sak 08/21 Budsjett og økonomiplan 2022-2025**

Styrets forslag til vedtak:

1. Budsjett og økonomiplan 2022-2025 for Grenland brann og redning IKS vedtas med slike rammer for drifts- og investeringsbudsjett:

Driftsbudsjett

### Bevilgningsoversikt drift

*Tall i 1000 kroner*



### Bevilgningsoversikt drift per budsjettområde

*Tall i 1000 kroner*



### Økonomisk oversikt drift etter art

*Tall i 1000 kroner*



Investeringsbudsjett

### Bevilgningsoversikt investering

*Tall i 1000 kroner*



### Bevilgningsoversikt – investeringsramme per hovedprosjekt

*Tall i 1000 kroner*



1. Låneopptak for 2021 vedtas etter følgende tabell:

### Gjeld knyttet til investeringer

*Tall i 1000 kroner*



1. Budsjettet vedtas under forutsetning om positivt vedtak i eierkommunene om inntreden av Kragerø brannvesen i Grenland brann og redning IKS.

Bakgrunn for saken:

Etter IKS-loven § 18 skal representantskapet vedta selskapets budsjett for kommende kalenderår. Representantskapet har bestemt at budsjettet skal behandles i deres møte den 24. november. Det er styret som innstiller budsjett for representantskapet, basert på forslag fra brannsjefen.

Saksopplysninger:

Forslaget til budsjett og økonomiplan for perioden 2022-2025 er basert på selskapsavtalen, fjorårets budsjett og økonomiplan og budsjettendringer vedtatt av representantskapet gjennom 2021. I tillegg er virkning av en inntreden av Kragerø brannvesen i selskapet tatt inn, med utgangspunkt i Kragerø kommunestyre sin sak 87/21 – Utredning om tilslutning av Kragerø brannvesen til Grenland brann og redning IKS.

Netto driftsbudsjett i forslaget er 2022 er på 84,3 millioner kroner. I tillegg kommer salgsinntekter på 2,25 millioner kroner, samt selvkostområdet knyttet til feiing og tilsyn på om lag 14,4 millioner kroner. Disse inntektene ligger inne i budsjett per avdeling/budsjettområde sammen med tilhørende utgifter.

Driftsbudsjettet er satt opp med balanse mellom inntekter og utgifter, og gir et lite driftsoverskudd hvert år. Overskuddet foreslås avsatt til disposisjonsfond for uforutsette utgifter.

Investeringsbudsjettet er basert på oppdaterte utskiftningsplaner. Investeringene foreslås finansiert ved bruk av lån, i tillegg til merverdiavgiftskompensasjon.

I styrets forslag til budsjett- og økonomiplan er Kragerø kommune tatt inn med nettoeffekt null for selskapet og øvrige eierkommuner i årene 2022 og 2023 (eiertilskudd fra Kragerø kommune = kostnader ved inntreden). Fra og med 2024 er det lagt til grunn en omfordeling av eiertilskudd på bakgrunn av innbyggertall. Kostnader til lokaler i Kragerø er ikke tatt inn i budsjettet, fordi det enda ikke foreligger noen avtale med kommunen om dette. Husleie selskapet skal betale til Kragerø kommune må dekkes av økt eiertilskudd fra den samme kommunen – nettoeffekt null for både kommunen og selskapet.

Forslag til ny selskapsavtale, som inkluderer Kragerø, er enda ikke behandlet av selskapets styre når denne saken sendes ut til representantskapet. I forslaget til ny selskapsavtale er ovenfor beskrevne fordeling av eiertilskudd lagt til grunn.

Representantskapet må vedta styrets forslag til budsjett og økonomiplan under forutsetning om inntreden av Kragerø brannvesen i Grenland brann og redning IKS.

Styrets vurdering:

Stadige samfunns- og risikoendringer medfører både nye og andre beredskapsutfordringer. Dette igjen stiller et strengere krav til samarbeid, samordning og ressursutnyttelse. Et godt budsjett- og økonomidokument må gjenspeile de utfordringer som brann- og redningstjenesten står ovenfor i dagens samfunn. Et fremtidsrettet og kompetent brann- og redningsvesen som skal være kosteffektivt på sikt.

Budsjettet og økonomiplanen legges frem etter føringer i vedtatt selskapsavtale og eierstrategi, samt representantskapets vedtak gjennom året. Dokumentet er utarbeidet med mest mulig presisjon, og er viktig for at selskapet skal ha en mest mulig forutsigbar og fremtidsrettet økonomihåndtering. Budsjettet skal gi det nye samarbeidet tilstrekkelige rammer til å levere gode tjenester til befolkningen innenfor områdene beredskap og samfunnssikkerhet.

Det er et kontinuerlig behov for investeringer innenfor beredskapsmateriell og brannbiler for å opprettholde et pålitelig og akseptabelt beredskapsnivå. Videre vil etablering av en ny brannstasjon i Bamble være en betydelig investering for det nye IKS-et. Mange av investeringene er helt nødvendige uavhengig av selve sammenslåingen av GBR IKS.

Det er forventet en gevinstrealisering når selskapet er fullverdig effektuert. Dette er i stor grad stordriftsfordeler som skal gi eierkommunene en mest mulig kosteffektiv drift på sikt. I dette dokumentet har vi derfor tatt inn et eget kapittel om innsparinger. I selskapsavtalen er det forventet innsparingssynergier etter at selskapet er etablert, og at disse innsparingene skal inngå som en del av selskapets økonomiplaner. Kosteffektiviteten skal også sørge for kostnader ikke øker.

Styrets anbefaling:

Styret anbefaler representantskapet å vedta vedlagte forslag til budsjett og økonomiplan for perioden 2022-2025.

Vedlegg:

7.1 Styrets forslag til budsjett og økonomiplan 2022-2025